Document ID: 32010D0761
Publication Date: 2010-12-07

Title and Content:
SKLEP KOMISIJE
z dne 7. decembra 2010
o spremembi prilog I in II k Sklepu 2010/221/EU glede odobrenih nacionalnih ukrepov Madžarske in Združenega kraljestva za spomladansko viremijo pri krapih
(notificirano pod dokumentarno številko C(2010) 8617)
(Besedilo velja za EGP)
(2010/761/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,
ob upoštevanju naslednjega:
(1)
Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (2) nekaterim državam članicam omogoča, da uporabljajo omejitve dajanja navedenih živali na trg in uvozne omejitve za pošiljke navedenih živali za preprečevanje vnosa nekaterih bolezni, vključno s spomladansko viremijo pri krapih (SVC), pod pogojem, da so države članice dokazale, da v državah oziroma na nekaterih določenih območjih ni navedene bolezni („območja brez bolezni“) ali da so vzpostavile program za izkoreninjenje bolezni.
(2)
Priloga I k Sklepu 2010/221/EU navaja območja brez bolezni, Priloga II k Sklepu pa navaja območja z odobrenimi programi za izkoreninjenje.
(3)
Priloga II k Sklepu 2010/221/EU trenutno navaja Veliko Britanijo kot območje Združenega kraljestva z odobrenim programom za izkoreninjenje SVC. Navedena država članica je predložila podatke, s katerimi dokazuje, da je bil program za izkoreninjenje uspešno zaključen in da je treba Veliko Britanijo obravnavati kot prosto SVC ter jo navesti v Prilogi I namesto v Prilogi II k navedeni uredbi glede navedene bolezni.
(4)
Madžarska je Komisiji prav tako predložila vloge za odobritev nacionalnih ukrepov glede SVC. Madžarska je v zadnjih dveh letih prav tako opravila ciljno usmerjeni nadzor SVC, s katerim je dokazala, da je njeno celotno ozemlje prosto SVC. Madžarsko je treba zato navesti v Prilogi I k Sklepu 2010/221/EU kot prosto SVC.
(5)
Prilogi I in II k Sklepu 2010/221/EU je zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Prilogi I in II k Sklepu 2010/221/EU se nadomestita z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 7. decembra 2010

Classification:
Level 1 Topics: 100149
100147
100156
Level 2 Topics: 100252
100193
100215
100250
100196
Level 3 Topics: 13
2479
2320
614
3544
5877
All Topics: 1309
1596
1755
1854
2081
2320
2435